
Tekintetes  Ur! 

Azon  harom  4vi  idoszak,  mellyet  szeretetre 
iiielto  csaladja  kor^ben  eltem , ream  nezve  a’  legbol- 
dogabbak  koze  tartozik  eltem  tovisteli  palyajan. 
Ezen  ido  alatt  tobbszor  volt  alkalmam  Onnek  nagy- 
lelkiiseget , erdektelen  emberszeretet^t  ’s  azon  kesz- 
seget,  mellyel  a’  szerencsetlenek  keserveiben  reszt 
vett , szemlelni. 

is  azok  kiize  tartozom,  kik  On  kegyet  ta- 
pasztaltak,  sot  bogy  liosszas  's  faradsagos  tbrekede- 
sim  czeljanal  vagyok,  nagy  reszint  On  jdvoltaiiak 
kuszdnlietem. 

nemes  tettek  tisztelete  dsztdndzott  azon  gon- 
dolatra,  bogy  faradozasim  zseng^jet  Onnek  szentel- 
jem,  Vegye  ezt  szivesen!  Ez,  megvallom,  csekely- 
seg ; de  On  nemes  tetteinek  legszcbb  jutalmat  ma- 
gaban  az  Ontudatban  is  fel  leli.  Ezen  hodolat  csak 
jele  azon  tiszteletnek  ’s  haladatossagnak , mellyel 
On  irunt  viseltetik  ’s  orokre  viseltetni  fog. 


An  szerzo. 

Tussis  conTulsiva. 


l^ussis  convulsi  va  Willisii^  pertussis  a Sydenham,  Hux- 
kam , Culen  nominata , tussis  ferina , canina , asinina  , spas- 
modica, suffocativa  aliorum,  febris  amphimeritta  tussiculosa 
quorundam;  Gallis  Coqueluche,  Catarrhe  ou  Bronchit  con- 
vulsive  (Boisseau) ; Germanis  Keuch , - Stick , - Krampf , - 
Brecli-Husten , epidemischer  Kinderhusten , Blauhusten  no- 
mine a colore  faciei  sub  insultu  livido  desumto. 

Morbus  hic  popularis  antiquis  minus  cognitus  fuisse  vi- 
detur, licet  nonnunquam  regnasse  sit  censendus,  hoc  inde 
explicari  potest , quod  antiqui  minus  tractaverint  morbos  in- 
fantiles , quorum  mentio  vel  apud  Hippocratem  vix  occurrit» 

Interdum  per  annos  non  conspectus  hic  morbus  , subito 
caput  extollit,  provincias  integras  epidemiee  pervagatur,  Anno 
1570  in  Gallia  et  infantes  et  adultos  teste  Valeriola  corri- 
puit; Ballonius  inter  morbos  anno  1578  epidemice  regnantes 
hanc  tussim  quoque  recenset,  tum  infantibus  tum  adultis  in- 
. lestam.  Hufeland  atrocissimam  anno  1786 — 1787  grassari 
. testatur;  ego  illam  anno  1839  et  1842  observandi  occasio- 
nem habui. 

Definitio. 

Tussis  convulsiva  est  morbus  contagiosus,  plerumque 
epidemicus,  infantes  prae  adnltis  plectens,  vix  unam  ultra 
^icem  in  vita  invadens,  tussi  vehemente,  spasmodica,  suf- 
focationem minante  so  manifestans,  cujus  accessus  ab  exspi- 
rationibus tussiculosis , breyibun,  imperfectis  mullis  citissime 
inscquenlibus , cum  subiiequa  inspiratione  subitona  profun- 

dissima , sonum  asinino  mugitui  similem  edente  incipiunt , va- 
rio brevi  tamen  tempore  durant , et  vomitu  ut  plurimum  ter- 
minantur* 

'Syintoniatologia. 

Tria  in  hoc  morbo  distinquere  licet  stadia  nempe:  1., 
Stadium  catarrhale,  rheumatico-catarrbale , febrile.  2.,  Sta- 
dium convulsivum , spasticum.  3.,  Stadium  decrementi. 

Symptomata  stadii  1.  Tussis  convilsiva  initium  summens 
*a  tussi  catarrhali  vix  ditfert,  obtusus  enim  est  capitis  dolor, 

^ coryza , sternutatio , oculi  lacrymantes , facies  rubra , vox 
rauca,  tussis  frequens  sicca,  vel  seri  quidquam  efferrens, 
consvetis  in  catarrhali  remediis  non  mitiganda,  sensim  in- 
crescens ; intervalla  concedit  majora  quam  catarrhalis , unde 
malum  futurum  suspicari  licet ; appetitus  imminutus , somnus 
turbatus , langvor , fatigatio  sub  motu ; his  saepissime  febris 
se  associat , pro  diversa  aegri  constitutione  et  pro  diversi- 
tate genii  epidemiae  regnantis  jam  mitior  jam  vehementior , 
quae  saepe  typum  intermittentis  quotidianae  assumit.  Stadium 
hoc  ab  aliquot  diebus  ad  duas  tresve  septimanas  excurre- 
re potest. 

Symtomata  stadii  II.  Tussis  nunc  per  iatervalla  ferox 
convulsiva  accedit , temporibus  incertis  citius  tardius  reccur- 
rens  , de  nocte  potissimum  corripiens , quam  aliquot  jam  pa- 
roxismos  expertis  nuntiant  titillatio  faucium,  laryngis,  pecto- 
ris, interdum  pruritus  frontis , dolor  nuchae,  oppessio  ven- 
triculi, summa  spirandi  difficultas,  quae  percipientes  miseri 
ad  parentes , custdes  oculis  dilatatis  accurunt , aut  proxima 
quevis  objecta  eorrepta  firmiter  tenent , hostem  exspecturi ; 
quidam  manum  utramque  collo  admovent , alii  anxii  inopos- 
que  consilii  pedibus  terram  quatiunt,  tussim  jam  jam  erum- 
pentem reprimere  singuli  conantur,  qiiae  vero  nolentibus  tan- 
dem erumpit,  succussionibus  niultis  intercisa  atque  continuans, 
donec  vix  non  omni  aere  pulmo  fuerit  vacuatus,  et  inspiratio 
frustra  saepius  tentata  cum  impetu  ac  sono  vocis  asininae  si- 
inili  absolvatur»  Uurante  vero  sub  sumiua  anxietate  tussi  mu 

cus  tenax  naribus  fluit , facies  rubet,  Uvet,  lineamentis  tur- 
batur, oculi  rubentes  protuberant  arteriae  magis  superfici- 
aliter  sitae  fortius  pulsant,  venae  jugulares  turgent,  vasa  ca- 
pillaria quasi  injecta  apparent ; non  pectus  solum , ut  in  ca- 
larrhali,  spastice  est  aftectum,  sed  universum  corpus  contre- 
miscit, saepe  sangvis  e naribus,  ore  auribus  prorumpit,  al- 
vus et  urina  invitis  vel  et  insciis  secedunt ; sudor  per  univer- 
sum corpus  erumpit,  manus  sudore  madentes  frigent,  prout 
et  pedes , atque  ubi  paroxismus  per  unum  alterurnve  minu- 
tum sic  duravit , solvitur  muco  tenaci  in  fila  ductili  ex  bron- 
chiis educto,  aut,  quod  frequentius  fit,  una  cum  ingestis  per 
vomitum  excusso.  Interdum  paroxismus  interrumpitur  post 
aliquot  minuta  rediturus , donec  tandem  vomitus  finem  illi 
imponit.  Juxta  Hufeland  ad  perfectam  paroxismi  solutionem 
seniper  vomitus  neccessarius  est.  Ego  in  viro  quadragenario 
1839-0  , una  cum  prolibus  suis,  quarum  major  natu  3-um 
annorum  erat , pertussi  laborante , vomitus  vix  recordor , 
nec  proles  sub  omni  insultu  vomuerunt.  Anno  1^2-o  in  puero 
9 annorum  omnem  paroxismum  vomitu  terminari  vidi , in  tri- 
bus sororibus  eius  natu  minoribus , quarum  ultima  lactans 
erat,  quaeve  tussim  tam  vehementem  non  habuerunt,  vomi- 
tus rarus  erat, 

Ex  auscultatione  durantibus  insultibus  instituta,  apparuit 
aerem  in  bifurcatione  bronchiorum  detineri , ubi  invincibili 
quodam  impedimento  ab  ulteriori  ingressu  arcetur.  Singula- 
ris illa  in  longum  protracta  acuta  inspiratio  in  glotide  obtin- 
gere videtnr, 

Duratio  insultus  omnis  ab  uno  minuto  usque  quadrantem 
horae  variat.  Aegri  ab  insultu  liberati  langvent , pectoris  do- 
lorem et  spirandi  difficultatem  experiuntur , teneriores  infan- 
tes plorant , sed  opinione  citius  ad  lusum  revertuntur  inter- 
ruptum , aut  cibum  potumque  assumunt , aut  denuo  obdor- 
miunt, quodsi  paroxismus  noctu  accesserat.  In  nonnullis  or- 
gana respirationis  tam  irrilabilia  sunt,  ut  vel  oscitationem 
tussis  interrumpit , alii  post  cibum  assumtum  statim  insultu 
corripiuntur.  Qui  paroxisiuos  frequcnliores  cum  vomitu  junctos 

experiuntur,  vix  non  semper  «suriunt,  cibis  et  nutrimento 
seniper  privati.  Atque  paroxisrni  modo  sibi  sat  similes  ince- 
dunt, modo  alternis  diebus  aut  frequetiores  sunt  aut  vali- 
diores, unde  morbus  hic  febris  amphimerina  tussiculosa  de- 
rominata^  quae  nunc  ad  febres  intermittentss  pertinens,  cor- 
tici cedit,  modo  non  pertinens  eidem  pertinaciter  refragatur. 
Frequentiores  sunt  paroxisrni  noctu,  quam  interdiu,  frequen- 
tes item  mox  post  cibum  assumtum.  Complicatione  nulla  prae- 
sente aegri  tempore  intermissionum  sat  bono  appetitu  gau- 
dent, nec  viribus  suis  spoliantur  nec  jucunditatem  quantunacun- 
que  vehementes  sint  insultus.  Stadium  hoc , malo  quoad  pa- 
roxismorum  et  numerum  et  frequentiam  quotidie  aucto  a 
duabus  ad  6 septimanas  imo  et  per  longius  tempus  perdurat. 

Symptomata  Stadii  III.  Ad  initium  hujus  stadii  insultus 
eadem  quidem  vehementia  torquent,  sed  rarius  accedunt, 
rarius  item  vomitus  contingit , successive  quoad  vehementiam 
quoque  remittunt,  breviusve  durant,  singularis  illa  in  lon- 
gum protracta  inspiratio  sensim  cessat,  sputa  antea  tenacia 
fiunt  crassiora,  flavo  viridescentia,  mobilia;  virium  successi- 
va fit  refocillatio.  Comisso  vero  errore  diaetetice,  suseepto 
perfrigerio,  perpesso  animi  pathemate  ira  praesertim,  mox 
recrudescit  malum , paroxisniis  tum  intensitate  tum  numero 
auctis,  citius  tamen  plerumque  quam  prima  vice  mitigandis. 
Ex  quo  quidem , quantum  systematis  nervosi  in  hunc  mor- 
bum sit  imperium , satis  patet.  Stadium  hoc  per  duas  et  ultra 
septimanas  imo  per  menses  durat.  Atque  sic  universus  mor- 
bus. faventibus  saltem  circumstantiis  40  diebus  durat,  secus 
per  4 — 6 menses  excurrit. 

Diagnosis. 

Plurimum  certe  interest  rectam  pertussis  diagnosim 
instituere,  eamque  a morbis  analogis  asthmate  acutu  Milia- 
ri et  angina  membranacea  distinquere.  Nec  res  mihi  nimis 
ardua  videtur,  nam  qui  vel  semel  pertussim  observavit,  eam 
cum  alia  tussi  etiamsi  fortissima  haud  confundet.  Signum  ma- 

xime  characterlstlcum  tussis  convulsivae  est  inspiratio  illa 
singularis  jam  saepius  commemorata  vocem  asininam  imitans, 
illa  tamen  cum  differentia,  quod  asinus  vocem  suam  sub  ex- 
spiratione formet,  dum  in  tussi  convulsiva  sub  inspiratione  for- 
matur. Scillicet  corripiente  paroxismo  exspiratio  Iit  inter  bre- 
ves sed  continuos  succussus , qui  aeris  inspirationem  impedien- 
tes eo  usque  urgent , donec  aer  vix  non  omnis  e pulmone  sit 
expulsus  4 cuius  portio  in  respiratione  communi  semper  re- 
manet, jam  vero  aegrotus  instante  suffocatione  aerem  cum 
impetu  haurit,  qui  dum  per  per  glotidem,  quam  constrictam 
miser  percipit,  vi  magna  urgetur,  sonum  istum  acutum  edit. 

Distinquitur  ab  asthmate  Miliari : 

a)  Citius  hoc  quam  pertussis  deeurrit. 

b)  Hoc  sporadice,  ilia  vix  non  semper  epidemice  in- 

cedit. 

c)  Vox  in  astmate  Miliari  profundu  rauca  et  cava , in 

pertussi  acuta  vocem  asininam  aemulans. 

d)  Asthma  Miliari  vomitu  fere  caret. 

e)  Hoc  adulti  vix  laborant , quid  quod  ipsi  infantes 

rarius  hoc  asthmate  quam  pertussi  corripiantur. 

Ab  angina  membranacea  dignoscitur : 

a) .  Pertussis  decursum  habet  longiorem. 

b)  Intervalla  libera  concedit;  angina  febre  majore 

stipata  continuo  tenet,  viresque  magis  pro- 
sternit. 

c)  In  angina  tussi  aut  vomitu  concrementa  membra- 

nacea tubulosa  ejiciuntur* 

d)  In  hac  continuus  urens  ad  laryngem  dolor,  in 

pertussi  vox  singularis  supra  descripta. 

Aetiologia. 

Ad  producendam  tussim  convulsivam,  aeque  ac  ad  quem- 
libet alium  morbum  generandum  duplicis  generis  momenta 
causalia  requiruntur , nimirum  disponentia  et  excitantia.  Quod 
ad  dispositionis  rationem  pertinet  notandum  est  dari  aliquam 

in  hunc  morbum  dispositionem  aetati  infantili  praepritnis  , ob 
niajoreni  eius  irritabilitatem  et  sensibilitatem  communem, 
quae  saepe  morbis  praegressis , uti  pneitmonia , morbillis  , 
scarlatina  acuitur  et  exaltatur.  Causis  excitontibus  adnumera- 
tur  aeris  atmosphaerici  constitutio , aer  frigidus  et  humidus , 
subitanea  temperaturae  mutatio  imprimis  vere  et  autumno  , 
atque  contagium  aliquod  specificum.  Constitutione  peculiari 
atmosphaerae  epidemica  malum  primario  generatur  et  in  epi- 
demiam  extenditur , contagio  citra  dubium  in  alios  transfer- 
tur ac  disseminatur. 

Verno  utplurimum  tempore  regnum  adit,  ad  seram  us- 
que aestatem  vel  ad  autumnnm  etiam  dominum  exercens , in- 
terdum et  hyeme  nascitur , omni  temperatura  sub  omni  cli- 
mate. Infantes  a nativitate  ad  periodum  dentitionis  secundae 
praeprimis  plectens,  post  10-mum  aetatis  annum  rarior,  at 
nec  adultis  parcit,  prout  et  ego  illam  in  viro  quadragenario 
supra  memorato  conspexi.  Vix  pluries  quam  semel  idem  in- 
dividuum invadit.  Est  epidemica,  omnes  fere  infantes  alicujus 
pagi , urbis  aut  totius  regionis  etiam  invadens.  Secundum 
nonnullos  etiam  sporadiec  incedit , sed  et  tunc  ut  plurimum 
inultos  ad  semel  plectit.  Frank  sporadicam  non  conspexit, 
Ilufeland  itidem  dubitat  eam  sporadice  incedere.  Est  porro 
contagiosa,  hac  in  re  eastae  multorum  observationes  consen- 
tiunt , indoles  contagiosa  juxta  Guersent  eo  major , quo  mor- 
bi gradus  altior. 

Quod  ad  morbi  causam  proximam  seu  illius  naturam  per- 
tinet, haec  hodiedum  adhuc  latet,  licet  numerosae  prostent 
de  illa  opiniones.  Constat  modo  pertussim  esse  morbum  diu- 
turnum^ maxime  rebellem,  contagiosum,  sui  generis  et  de- 
finiti decursus , partim  contagio  specifico , partim  influxu  epi- 
demico geneiatur,  initio  celerioris,  dein  lentioris  decursus, 
in  primo  stadio  notae  irritationis  vel  inflammationis  specifi- 
cae, in  altero  adfectionis  nervosi,  in  tertio  debilitatis  et  re- 
laxationis membranarum  mucosarum  organa  respirations 
vestientium;  porro  quod  infantibus  tinea  capitis  aut  scabie 
laborantibus  couiiiiuniler  parcat,  quodve  variolae  tussim  han« 

interrumpant.  Hic  tamen  commemorare  debeo  me  1842.  in 
tribus  puellis  supra  nominatis  varicellas  vidisse  j quin  pertus- 
sis interrupta  fuisset.  Adsertum  Astrue  et  Marcus  de  indole 
inflammatoria  tussis  conyuisivae  totam  ejus  naturam  non  com- 
plectitur, et  nonnisi  circa  stadium  primum  pro  parte  concedi 
potest.  Nomen  bronchitis*epidemicae , quo  illam  Marcus  do- 
navit experientia  non  confirmatur.  Nec  sedes  morbi  in  ven- 
triculo quaerenda  (Huxham  Stoll)  ut  ut  egregia  emetiocorum 
certis  sub  conditioribus  virtus  comprobata  habeatur.  Emeti- 
corum enim  actio  non  a sola  pendet  evacuatione,  sed  etiam 
stimulo  nititur.  Hinc  in  pertussi  quoque  etiamsi  parum  eva- 
cuaverint aegroti , prodesse  possunt  contrastimulo , qui  pul- 
monibus applicatur,  modo  scillicet  antagonistico. 

Prognosis. 

I^Ex  pertussi,  horridum  licet  sistat  aspectum,  tanta  ple- 
rumque vitae  pericula  aut  sanitatis  detrimentia  non  sunt.  Nec 
tamen  omnino  caret  periculo , nam  sub  quibusdam  epidemiis, 
praeprimis  si  autumno  aut  hyeme  oriatur,  funera  sat  inulta 
sternit.  Vitae  vero  parcens  tristes  saepe  effectus  relingvit.  Co- 
lorem quidem  cachecticum,  faciem  tumidulam,  langvorem 
tractu  temporis  fere  inducit.  Nec  rarissimae  sunt  herniae, 
pectoris  ac  vasorum  majorum  vitia,  dispnoea,  haemoptoe, 
phthisis  in  dispositis  , praecipue  in  illis  , qui  parentibus  phthi- 
sicis asthmaticis  progeniti  sunt,  dein  rachitidis  evolutio,  me- 
moriae labefactatio , amaurosis  , epilepsia  , hydrocephalus 
acutus,  apoplexia  ex  turbata  circulatizne  facile  explicanda. 
Majora  item  pericula  minantur , si  variolis , searlatinae , mor- 
billis successerit.  Gravius  porro  est  periculum  in  illis , qui 
vermibus  laborant,  aut  in  quibus  paroxismi  cum  haemorrha- 
' giis  incedunt.  Gravidam  si  corripuerit,  abortus  subsequi  po- 
test. Infantes,  in  quibus  paroxismus  vomitu  terminatur,  com- 
muniter facilius  morbum  hunc  superant , facilius  item  maci- 
lenti quam  pingves.  Proclivitas  in  recidivam  adhuc  in  tertio 
stadio  magna  est. 

Therapia. 

Omnia  1'ero  therapiae  adminicula  contra  morbum  hunc 
adliibitn  fuere , et  vix  datur  remedium  aliquod  potens , quod 
jam  laudibus  elatum,  jam  vero  damnatum  iion  fuerit,  Maxi- 
me conveniens  videtur  esse,  therapiam  juxta  singulas  morbi 
periodos  instituere,  et  praedominanti  in  his  characteri:  ca- 
tarrhoso  - inflammatorie  , nevoso  aut  debilitatis  statui  acco- 
modare.  At  non  abs  re  esse  censeo,  quaedam  de  cura  pro- 
phylactica  praemittere.  Sani  removeantur  e loco , ubi  pertus- 
sis regnat,  quodsi  hoc  fieri  non  potest,  adminus  cohabitatio 
sanorum  cum  aegris  inhibeatur : lectus,  vestes  aliave  utensilia 
aegrorum  non  usuentur  a sanis , vitetur  omne  refrigerium , 
praeprimis  subitanea  temperaturae  mutatio.  Qua  praeservati- 
vuni  commendatur  etiam  gestatio  sacculorum,  camphora,  mo- 
scho,  chamomilla  imbutorum  in  regione  scrobicali  cordis,  vel 
etiam  cingulorum  issdem  ingredientiis  impletorum ; sympto- 
matibus catarrhalibus  tanquam  signis  prodromis  sese  mani- 
festantibus exhibeatur  emeticum  (Hufeland). 

Quod  nunc  ad  therapiam  adtinet,  pertussis  in  primo 
stadio  pro  symptomatum  et  dtspositionis  individualis  ratione 
qua  febris  catarrhalis  jam  levis  ac  simplex , jam  gravis  in- 
flammatoria, in  pneumoniam  ac  bronchitibem  proclivis  consi- 
deranda et  tractanda  venit.  Quare  et  hic  sangvinis  deple- 
tiones universales  aut  saltem  locales  hirudinum  ope,  subse- 
quo  tamen  stadio  nervoso  semper  ob  oculos  habito,  sunt  in- 
stituendae, methodusque  ceteroquin  antiphlogistica  solvens  et 
evacuans , vel  emolliens  seorsim  aut  juuetae  adminstrandae. 
Alvus  speciatim  ecoproticis,  magnesia,  bydromelle  infantum, 
electuario  lenitivo , nisi  liberrima  sit , solvenda.  Contraindi- 
catione  nulla  praesente  statim  ndinitium  emeticum.  I.  P.  Frank 
emetica  vix  praescribit  in  mali  principio,  sed  in  progressu, 
ubi  aut  primas  vias  aperte  viderit  oneratas,  aut  vomituritio 
frequens,  vomitus  spontaneus  levans  accesserit,  aut  stertor 
molestus  pulmones  muco  obrutos  docuerit,  major  vero  pecto- 
ris dolor,  tensio  non  adfuerit»  Ultimo  tamen  in  casu  non 

tam  ad  vomitum  ciendum  emetica  praescribit,  quam  ad  polmo- 
nes  per  concussionem  vomitus  ope  excitatam  liberandos.  Com- 
plicationes obtinentes  quocunque  stadio  respiciantur  oportet.  In 
stndio  secundo  pertussis  qua  morbus  spasmodicus  cum  emi- 
nenti membranarum  mucosarum  organa  respirationis  et  dige- 
stionis vestientium  affectione  tractari  debet.  Praedominante 
uti  plerumque  sub  hujus  stadii  initium,  uberiore  muci  tenacis 
secretione,  egregiam  emetica  exerunt  virtutem,  iisque  qaan- 
dove  repetendis,  pituitam  solventia  subjungenda-interpolanda, 
ut  sal  ammoniacus,  squillitica,  sulfur  auratum  antim.  tartar. 
stib.  dosi  refracta , infusum  polygalae  senegae  ete.  Statu  pi- 
tuitoso nervoso-spasticum  fere  aequante,  eorumdem  reme- 
diorum cum  nervinis  jam  sedantibus  narcoticis,  vel  alteranti- 
bus, jam  errigentibus  apta  requiritur  combinatio,  quemad- 
modum sulf.  aurat.  artim.  cum  opio,  extracto  hyoscyami, 
pulv.  Dow.  ipecacuanha  dosi  refacta  sola  vel  cum  floribus  zin- 
ci aut  cum  Valeriana , moscho , vel  et  tart.  emet,  cum  lapide 
cancrorum  methodo  Fothergillii.  Hic  pulveris  ex  tart.  emet, 
grano  uno  et  lapidum  cancrorum  drachma  semis  constantis 
granum  infanti  unius  anni  in  cochleari  parvo  aquae  aut  lactis 
tempore  inter  jentaculum  et  prandium  porrigi,  hanpque  dolsim 
quotidie  augeri  curavit,  donec  vomitus  cieretur.  Pulvis  abs- 
que vomitu  etiam  eflicax  in  specie  diaphoresim  et  expectora- 
fionem  movens,  vix  non  omni  stadio  (in  febrili  modico  nitro 
admixtus)  egregius  laudatur.  Praevalenti  autem,  ut  stadio 
altero  ulterius  progresso  consvevit,  statui  nervoso,  pro  tota 
casus  individualis  ratione  mox  narcotica,  uti  praeter  nomi- 
nata etiam  pulvis  radicis  belladonnae,  infus,  folior.  bellad. 
aqua  laurocerasi , amygdalar.  amararum ; mox  labentibus 
praecipue  stadio  ulteriore  viribus,  nervina  incitantia,  ut  Va- 
leriana , moschus , eastoieum  , asa  foetida , haec  enematibus 
addenda , cum  balneorum  calidarum  usu  congrue  opponuntur 
Laxitas  insignis  gunimi  ammoniacum  ipsumque  hepar  sulfuris 
requirit,  maxima,  cum  irritabilitate  simul  obtusa,  et  larga 
muci  tenacis  secretione  cautum  tincturae  cantharidum  usum 
guttam  unam  usque  tres  bis  tcrve  dc  die  cum  syrupo  et  niucila- 


ginegumnii  nrnbici,  sine  vel  cnm  tinctura  opii,  ,losi  infan- 
tis aetati  ceterisque  adjunctis  probe  accommodata , instituen- 
dum concedit.  Omni  in  casu  methodus  simul  prodest  antapo- 
nistica  et  quidem  per  vesicantia  epigastrio  aut  regioni  dorsa- 
li inter  scapulas  applicita , per  sinapismos  surris  appositos  pe- 
diluvia  acria  cum  cineribus  aut^decocto  seminum  sinapis,  per 
enemata  irritantia,  ungventam  Autenriethi  regioni  epigastricae 
ter  de  die  inungendum  donec,  pustulae  prodeunt.  In  tertio  sta- 
di  pedetentim  ad  medendi  rationem  roborantem  et  restauran- 
tem transeundum  est.  Indicationi  huic  satisfaciunt  amara,  nu- 
trientia, tonica  ut  lichen  islandicus,  cortex  Peruvianus;  Ilufe- 
land  dicit,  quod,  quo  ocyus  corticem  exhibere  potuerat,  eo 
tutius  aegri  sanitati  restituti  sunt.  At  ardua  certe  res  est  tem- 
pus corticis  exhibendi  maxime  idoneum  determinare,  proin 
in  casu  dubio  cautum  cum  eo  tentamen  instituere  juvat , 
quodsi  nunc  spirandi  difificultas  aucta,  tussisque  continua  ma- 
gis facta  fuerit , aut  dolor  pectoris  accesserit , a corticis  usu 
recedere , tempusque  opportunius  expectare  ratio  svadet.  Se- 
cundum Hufeland  cortex  cum  antispasmodicis  jungi  debet; 
idem  ex  combinatione  corticis  cum  laudano  et  tinctura  can- 
tharidum virtutem  ejus  augeri  observavit.  Balnea  tepida  pa- 
rum aromatica  non  sunt  spernenda,  victus  sit  blandus,  nu- 
triens quidem , digestu  tamen  facilis  ; aer  purus , moderate 
calidus.  Summe  utilis  saepe  est  mutatio  soli  et  commoratio 
in  aere  rusticano. 

Liceat  mihi  quaedam  adhuc  de  puero  jam  saepius  memo- 
rato  attingere.  Hic  diuturnitate  mali  continuo  vomitui  juncto , 
ita,  ut  postremo  nullum  plane  cibum  retinere  potuerit  — sum- 
me debilitatus,  exhibito  ei  ter  quotidie  infuso  chamomillae 
atque  victu  blando  tenui  parvisve  tantum  ad  semel  portioni- 
bus concesso , brevi  post  pristinae  valetudini  restitutus  est. 


Theses. 

i»  Emelicum  rite  adhibitum,  est  remedium  momentosissimum. 

2.  Dentitio  pro  causa  multorum  morborum  immerito  habetur. 

3.  Confidentia  aegri  summum  therapiae  adminiculum. 

4.  Arthritis,  est  morbus  a rheumatismo  diversus. 

5.  Politiae  medicae  sumina  sunt  humanitatem  merita» 

6.  Diaeta  ad  morbos  tollendos  facile  princeps. 


